wannaphong/clean_thaiwikipedia huggingface dataset:
# ตะโขงอินเดีย
ตะโขงอินเดีย หรือ กาเรียล  เป็นสมาชิกเพียงไม่กี่ชนิดที่เหลืออยู่ของวงศ์ตะโขง (Gavialidae) ซึ่งเป็นกลุ่มของจระเข้ที่มีปากแหลมเรียวยาวMaskey, T.M., Percival, H.F. (1994) Status and Conservation of Gharial in Nepal. Presented at the 12th Working Meeting of the Crocodile Specialist Group, Thailand. ตะโขงอินเดียได้รับการจัดเป็นสิ่งมีชีวิตที่ถูกคุกคามอยู่ในขั้นวิกฤตโดย IUCNChoudhury, B.C., Singh, L.A.K., Rao, R.J., Basu, D., Sharma, R.K., Hussain, S.A., Andrews, H.V., Whitaker, N., Whitaker, R., Lenin, J., Maskey, T., Cadi, A., Rashid, S.M.A., Choudhury, A.A., Dahal, B., Win Ko Ko, U., Thorbjarnarson, J & Ross, J.P. (2007) Gavialis gangeticus. In: IUCN 2010. IUCN Red List of Threatened Species. Version 2010.4. online

ตะโขงอินเดียนับเป็นจระเข้หนึ่งในสามชนิดที่พบในประเทศอินเดีย ส่วนชนิดอื่นก็มีจระเข้อินเดีย (Crocodylus palustris) และจระเข้น้ำเค็ม (C. porosus) เป็นหนึ่งจระเข้ที่ยาวที่สุดของจระเข้ในปัจจุบัน

มีความยาวเต็มที่ได้ 6.5 เมตร นับเป็นจระเข้ชนิดที่ชอบอาศัยอยู่ในน้ำมากที่สุดในบรรดาสัตว์ในอันดับจระเข้ที่สุด เมื่อขึ้นมาบนบกจะอยู่ในพื้นที่ใกล้แหล่งน้ำ มีพฤติกรรมอาศัยอยู่รวมกันเป็นฝูงในแหล่งน้ำที่มีกระแสน้ำไหลเชี่ยวและลึก หรือบริเวณลำห้วยที่ติดกับแม่น้ำ ชอบนอนพึ่งแดดโดยเฉพาะในช่วงฤดูหนาว ตัวผู้เมื่อถึงวัยเจริญพันธุ์จะมีตุ่มขึ้นมาที่ส่วนปลายทางของด้านบนปาก ซึ่งเรียกในภาษาฮินดีว่า "การ่า"  ตุ่มนี้จะมีขนาดใหญ่ขึ้นตามอายุที่มากขึ้น ซึ่งปัจจุบันยังไม่ทราบแน่ชัดถึงประโยชนของตุ่มอันนี้ แต่สันนิษฐานว่าอาจเป็นสิ่งให้กำเนิดเสียงเพื่อการสื่อสารเพื่อหาคู่ ซึ่งได้ยินไปไกลถึง 1 กิโลเมตร เพราะอยู่ติดกับช่องเปิดจมูกและล้ำเกินมาช่องเปิดจมูก เนื่องจากตัวผู้ที่มีตุ่มก้อนใหญ่ที่สุดมักจะเป็นผู้นำฝูง หากินปลาในน้ำ วางไข่โดยขุดโพรงตามริมฝั่งแม่น้ำ

ไข่ของตะโขงอินเดีย นับเป็นไข่ที่มีขนาดใหญ่ที่สุดในบรรดาจระเข้ทั้งหมด ไข่จะถูกฝังอยู่ใต้ทรายภายใต้อุณหภูมิ 35 องศาเซลเซียส โดยตะโขงอินเดียตัวเมียจะเป็นฝ่ายเฝ้าดูแลไข่นานถึง 2 เดือน ตะโขงอินเดียสามารถวางไข่ได้มากถึงเกือบ 100 ฟองGanges River Of Life, "Wildest India". สารคดีทางแอนนิมอลแพลนเน็ต ทางทรูวิชั่นส์: เสาร์ที่ 12 กรกฎาคม 2557 

นอกจากจะพบได้ที่อินเดียแล้ว ยังสามารถพบได้อีกหลายประเทศในเอเชียใต้ อาทิ เนปาล, ภูฐาน, บังกลาเทศ, ปากีสถาน และพบได้อีกที่พม่า  วีรยุทธ์ เลาหะจินดา, วิทยาสัตว์เลื้อยคลานและสัตว์สะเทินน้ำสะเทินบก หน้า 368 (พ.ศ. 2552) ISBN 978-616-556-016-0
# โบริส โกดูนอฟ
โบริส เฟโดโรวิช โกดูนอฟ  เป็นผู้สำเร็จราชการแผ่นดินรัสเซีย ระหว่างปี ค.ศ. 1585 ถึง 1598 ในรัชกาลของซาร์ฟิโอดอร์ที่ 1 แห่งรัสเซีย ต่อมาได้ตั้งตนเป็นพระเจ้าซาร์ ขึ้นครองราชย์ระหว่างปี ค.ศ. 1598 ถึง 1605 ในประวัติศาสตร์รัสเซียเรียกรัชสมัยของพระองค์ว่า "สมัยแห่งความวุ่นวาย"  ซึ่งเต็มไปด้วยสงครามทั้งภายในและภายนอกอาณาจักร

 พระราชประวัติ 
โบริส โกดูนอฟมีเชื้อสายชาวตาตาร์ ที่อพยพมาจากโกลเดนฮอร์ดไปยังคอสโตรมาในคริสต์ศตวรรษที่ 14 เป็นพระเจ้าซาร์พระองค์แรกที่ไม่ได้สืบเชื่อสายมาจากราชวงศ์รูริค

เรื่องราวของโบริส โกดูนอฟเป็นที่รู้จักจากบทละครของอะเลคซันดร์ พุชกิน โบริส โกดูนอฟ ในปี ค.ศ. 1831 ซึ่งดัดแปลงมาจากเรื่อง แม็คเบ็ธ ของเชกสเปียร์ และถูกนำมาดัดแปลงเป็นอุปรากร  โบริส โกดูนอฟ โดยโมเดสต์ มูสซอร์กสกี ออกแสดงครั้งแรกในปี ค.ศ. 1874 เป็นผลงานชิ้นเอกของมูสซอร์กสกีที่ถูกนำมาเล่นซ้ำเสมอมา โดยมีการดัดแปลง และเพิ่มเติมดนตรีอีกหลายครั้งจากลูกศิษย์ของมูสซอร์กสกี คือ นีโคไล ริมสกี-คอร์ซาคอฟ และดมีตรี ชอสตโกวิช
# แม่น้ำอาเรอ
อาเรอ  เป็นสาขาของแม่น้ำไรน์ เป็นแม่น้ำที่ยาวที่สุดที่มีต้นกำเนิดและสิ้นสุดในภายในประเทศสวิตเซอร์แลนด์Bridgwater, W. & Beatrice Aldrich. (1966) The Columbia-Viking Desk Encyclopedia. Columbia University. p. 11. แม่น้ำมีความยาวตั้งแต่จุดเริ่มต้นจนถึงจุดบรรจบกับแม่น้ำไรน์ มีความยาวราว 295 กม."Aare River." Encyclopædia Britannica. 9 January 2007
# อุโฆษ จันทร์เรือง
อุโฆษ จันทร์เรือง เกิดเมื่อวันที่ 20 มิถุนายน พ.ศ. 2469  ที่จังหวัดอุทัยธานี เป็นนักแสดงชาวไทย

เขาเป็นบุตรคนที่ 8 ของครอบครัว ได้แสดงในละครเรื่อง เงือกน้อย ขณะวัยเพียง 3 ขวบ เขารักในด้านดนตรีและการแสดงมาตั้งแต่เด็ก ในขณะที่เรียนชั้นประถม เขาสามารถเล่นเครื่องดนตรีได้หลายชนิดและต่อเพลงโหมโรงกลอน เพลงกลองโหมโรงได้อย่างชำนาญ บิดาจึงฝากบุตรชายไว้กับ ฯพณฯ หลวงวิจิตรวาทการ อธิบดีกรมศิลปากร เข้าเรียนโรงเรียนศิลปากร จนจบชั้น ม.6 จากนั้นได้ศึกษาต่อที่โรงเรียนเตรียมธรรมศาสตร์ ด้วยบิดาหวังว่าจะเป็นนักกฎหมายตามสายทางของตระกูล แต่เขากลับเลือกเส้นทางงานแสดงและขับร้อง 

ในปี พ.ศ. 2488 กุมุท จันทร์เรือง (พี่ชายต่างมารดา) กับ ลัดดา สารตายน ร่วมกันจัดตั้งคณะละคร โดยนำผลงานของหลวงบุณยมานพพาณิชย์เรื่อง ผกาวดี มาดัดแปลง โดยมอบหมายให้อุโฆษแสดงเป็นตัวเอกที่ชื่อ ศตานนท์ เขาได้แสดงความสามารถในการขับร้องเพลงและการแสดงจนหลวงบุณยมานพพาณิชย์ยกย่องเขาว่ามีอนาคนอันรุ่งโรจน์ทั้ง 2 ทางอย่างแน่นอน

หลังจากนั้นเขาแสดงในละครเวทีเรื่อง มนต์นาคราช, ชายชาติชั่ว (ต่อมาใช้ชื่อ ขวัญชีวิต) สร้างจากบทละครดัดแปลงของเฟอเรงค์ โมลนาร์ หลังจากนั้นสุวัฒน์ วรดิลกได้วางตัวให้เขามารับบทพระเอกใน จำพราก แต่ก็ระงับไปเพราะนายทุนประสบปัญหา

อุโฆษมีโอกาสแสดงภาพยนตร์เรื่อง Dead Man's Voice (พ.ศ. 2495) ของบริษัทยูไนเต็ดอาร์ติสต์ เป็นภาพยนตร์ที่มีนักแสดงไทยและพูดภาษาไทย โดยมีสตูดิโอจากอเมริกาเป็นผู้ออกทุนสร้าง หนังเจรจากการจัดจำหน่ายและเปิดฉายอย่างเงียบมากในเมืองไทย นอกจากละครเวทีแล้ว เขายังเป็นพระเอกละครวิทยุ มีผลงานเด่นคือ น้ำบ่อทราย อันเป็นละครวิทยุของ กุมุท จันทร์เรือง

เขาเสียชีวิตเมื่อวันที่ 22 พฤศจิกายน พ.ศ. 2499 จากอุบัติเหตุ ขณะขัยรถมอเตอร์ไซค์บนเส้นทางถนนบางกะปิ อุโฆษขับรถปะทะกับฝูงควายกว่า 100 ตัว และบางตัวขวิดเขา เขาเสียชีวิตด้วยวัยเพียง 30 ปีวีระยศ สำราญสุขทิวาเวทย์. "นักแสดงนามอุโฆษ". นิตยสารศิลปวัฒนธรรม ฉบับที่ 2 ธันวาคม พ.ศ. 2553  หน้า 26
# รัฐฟรีบูร์
รัฐฟรีบูร์ 1 กันยายน 2565.  หรือ รัฐไฟรบวร์ค  เป็นรัฐของประเทศสวิตเซอร์แลนด์ ตั้งอยู่ทางตะวันตกของประเทศ มีเมืองหลวงของรัฐคือเมืองฟรีบูร์ ชื่อ  เป็นภาษาฝรั่งเศส ในขณะที่  นั้นเป็นภาษาเยอรมัน ใช้เป็นชื่อของทั้งรัฐและเมือง
# การสำรวจโลมาน้ำจืดแยงซี พ.ศ. 2549
การสำรวจโลมาน้ำจืดแยงซี พ.ศ. 2549  เป็นการสำรวจค้นหานานหกสัปดาห์ระหว่างเดือนพฤศจิกายนและธันวาคม พ.ศ. 2549 ในเมืองอู่ฮั่น ทางตอนกลางของประเทศจีน โดยมีจุดประสงค์ที่จะค้นหาหลักฐานต่อเนื่องซึ่งระบุการมีอยู่ของโลมาแม่น้ำแยงซีเกียงซึ่งใกล้สูญพันธุ์ การสำรวจดังกล่าวอยู่ภายใต้การกำกับของสถาบันชลชีววิทยาในอู่ฮั่นและมูลนิธิสัญชาติสวิส baiji.org และมีชื่อเสียงที่การสำรวจสิ้นสุดลงโดยไม่พบเห็นโลมาแม่น้ำแยงซีเกียงแม้แต่ตัวเดียว จึงประกาศว่าสปีชีส์ดังกล่าวได้สูญพันธุ์ไปแล้ว

 การสำรวจ 
นักวิทยาศาสตร์ได้เดินทางไปพร้อมกับเรือวิจัยสองลำเป็นระยะทางเกือบ 3,500 กิโลเมตรจากอี๋ชางไปยังเขื่อนสามผา ก่อนจะมุ่งหน้าต่อไปยังเซี่ยงไฮ้และสามเหลี่ยมปากแม่น้ำแยงซี ก่อนจะเดินทางกลับโดยใช้เส้นทางเดิม พวกเขาได้ใช้อุปกรณ์การสังเกตสมรรถภาพสูง และไมโครโฟนใต้น้ำในความพยายามที่จะค้นหาโลมาสักตัว

หัวหน้ามูลนิธิ baiji.com และผู้ร่วมให้การสนับสนุนโครงการ ออกัส ฟลูเกอร์ ได้รายงานว่า "มีความเป็นไปได้ที่ว่าเราจะพลาดโลมาไปสักตัวสองตัว" อย่างไรก็ตาม ถึงแม้ว่าโลมาจะยังมีชีวิตอยู่จำนวนน้อยจริง ก็แทบจะเป็นไปไม่ได้ที่พวกมันจะมีชีวิตรอดได้ในระยะยาว "มันเป็นโศกนาฏกรรม เป็นความสูญเสีย ไม่ใช่เพียงสำหรับจีนเท่านั้น แต่เป็นของโลกทั้งใบ"

อย่างไรก็ตาม ยังมีความหวังสำหรับสปีชีส์ดังกล่าว วาง ลีมิน ผู้อำนวยการกองทุนสัตว์ป่าโลกสำนักงานอู่ฮั่น ได้กล่าวว่า "ข้อเท็จจจริงที่ว่าคณะสำรวจไม่พบโลมาแม่น้ำแยงซีเกียงเลยแม้แต่ตัวเดียวระหว่างการสำรวจคราวนี้ไม่จำเป็นจะต้องหมายความว่าสปีชีส์ดังกล่าวสูญพันธุ์หรือแม้แต่ 'สูญพันธุ์ชะงัด' เนื่องจากการสำรวจกินระยะทางค่อนข้างไกลและใช้เวลาสำรวจน้อยเกินไป ... อย่างไรก็ตาม เราเป็นกังวลอย่างมาก แม่น้ำแยงซีได้ถูกลดคุณภาพลงอย่างมาก และเราพบโลมาหัวบาตรหลังเรียบลดน้อยลงกว่าในอดีตมาก""Chinese River Dolphin (Baiji) Feared Extinct, Hope Remains for Finless Porpoise", WWF press release, December 15 2006

 รายงาน 
รายงานการสำรวจได้รับการตีพิมพ์ออนไลน์ทางวารสารไบโอโลจีเล็ทเทอรส์เมื่อวันที่ 7 สิงหาคม พ.ศ. 2550 ซึ่งผู้เขียนได้ระบุว่า: "เราไม่มีทางเลือกนอกจากสรุปว่าไป๋จีมีแนวโน้มว่าจะสูญพันธุ์ไปแล้ว โดยมีความเป็นไปได้ว่าเป็นผลมาจากการประมงท้องถิ่น แม้ว่ามันจะไม่ใช่ปลาเป้าหมายแต่ติดมากับเครื่องมือประมงก็ตาม ..."
# ไมค์ วิลเลียมสัน
ไมเคิล เจมส์ "ไมค์" วิลเลียมสัน  นักฟุตบอลชาวอังกฤษ เกิดเมื่อวันที่ 8 พฤศจิกายน ค.ศ. 1983 ปัจจุบันเขาเป็นผู้เล่น-ผู้จัดการทีมของ เกตส์เฮด ทีมในศึก เนชันนัลลีก หรือดิวิชัน 5 ของอังกฤษ
# ณิชชาพัณณ์ ชุณหะวงศ์วสุ
ณิชชาพัณณ์ ชุณหะวงศ์วสุ (เกิด 8 ธันวาคม พ.ศ. 2528) ชื่อเล่น เจิน เป็นนักแสดงและพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3

 การศึกษา 
 ประถมศึกษา โรงเรียนสมรรถภาพวิทยา, โรงเรียนวรรธนะวิทย์
 มัธยมศึกษาตอนต้น โรงเรียนเสสะเวชวิทยา
 มัธยมศึกษาตอนปลาย โรงเรียนสตรีวัดระฆัง
 ปริญญาตรี สาขาวัสดุศาสตร์เครื่องประดับ คณะวิทยาศาสตร์ มหาวิทยาลัยศรีนครินทรวิโรฒ

 ผลงาน 
 ละครทั้งหมดออกอากาศทางช่อง 3 
 ปี  เรื่อง  รับบทเป็น  2548  สุริยัน-จันทรา  จันทรา  2549  หว่ออ้ายหนี่...ขอหยุดใจไว้ที่เธอ  อารยา  2550  ยอดกตัญญู  ผึ้ง  แม่หัวลำโพง  ลิลลี่  2551  ชุมทางเสือเผ่น  เง็กลั้งใจร้าว พิธีกรรายการ (รับเชิญ)สวรรค์เบี่ยง หนูนิด (รับเชิญ) 2552 ผู้ใหญ่ลีกับนางมา เฉลา เสน่หาเงินตรา 2554 ดอกส้มสีทอง กรองกาญจน์เพลิงทระนง สิตา เจ้าสาวผมไม่ใช่ผี  แจ๋น 2555 รักคุณเท่าฟ้า เป๊ปสะใภ้ซ่าส์ แม่ย่าเฮี้ยน พลอยแสงรากบุญ ปริม 2556 พรพรหมอลเวง หมอหนึ่งคุณชายรณพีร์ พิมพรรณThe Sixth Sense สื่อรักสัมผัสหัวใจ ภาค 2  อรวี (วิ)ทองเนื้อเก้า ศรีวรรณ 2557 คิวบิก เจิน ม่านอี้ (รับเชิญ) ไฟรักเพลิงแค้น มณฑิตา 2558 แก้วตาหวานใจ อนุช วโรดม (กวาง) สะใภ้จ้าว ม.ร.ว.ศศิรัชนี รัชนีกุล (หญิงกลาง) 2559 แรงตะวัน สุรีย์ 2560 เพชรกลางไฟ หม่อมเจ้าหญิงอทริกา (ท่านหญิงนิด)เดือนประดับดาว เฟยหลัน

 ละครทั้งหมดออกอากาศทางช่อง 9 
 ปี  เรื่อง  รับบทเป็น  2540  หงส์เหิร   เยาวดี (วัยเด็ก)

 พิธีกร 
 สารคดี แดนสนธยา
 สีสันบันเทิง
 สีสันบันเทิงสด
 สีสันบันเทิงสเปเชียล
 วิก 3 ยามบ่าย
 โอมเพี้ยง!
 ทรีฟอร์ยู
 ทีเด็ดลูกหนี้
 รีวิวบันเทิง
 The Fandom แฟนซ่า สตาร์สู้

 เพลง 
 เพลง เพราะอะไรนะ? Tell Me Why?- Mr.Z
 มิวสิควีดีโอ 
 นางเอก MV เพลง รักนอกเวลา - เท่ห์ อุเทน พรหมมินทร์
 นางเอก MV เพลง แว้นฟ้อหล่อเฟี้ยว - แจ๊ส ชวนชื่น

คอนเสิร์ต
 LOVE IS IN THE AIR : CHANNEL3 CHARITY CONCERT
# เฟรเซอร์ แคมป์เบลล์
เฟรเซอร์ ลี แคมป์เบลล์ (, เกิดวันที่ 13 กันยายน 1987) เป็นนักฟุตบอลชาวอังกฤษ ตำแหน่งกองหน้า ปัจจุบันเล่นให้กับฮัดเดอส์ฟีลด์ทาวน์ในอีเอฟแอลแชมเปียนชิป โดยเขาเคยเล่นในระดับพรีเมียร์ลีกกับแมนเชสเตอร์ยูไนเต็ด, ทอตนัมฮอตสเปอร์, ซันเดอร์แลนด์, คาร์ดิฟฟ์ซิตี และคริสตัลพาเลซ
# จเร เชิญยิ้ม
จเร เชิญยิ้ม ชื่อจริง: จเร ผ่องอินทรกุล ชื่อเล่น: เร เกิดปี พ.ศ. 2499 เป็นศิลปินตลกชาวไทย เป็นน้องชายของ โน้ต เชิญยิ้ม และมีน้องชายอีกหนึ่งคนคือ จ๊อด เชิญยิ้ม เล่นตลกคณะเชิญยิ้ม ในช่วงตลกคาเฟ่มักจะเป็นตัวชงให้แก่สมาชิก แต่จเรมักไม่มีมุขตลกเหมือนคนอื่น อาศัยการชงมุขให้คนอื่น จนได้รับการเรียกในกลุ่มว่า “น้าฝืด”

 ผลงาน 
 ภาพยนตร์ 
 ผีหัวขาด (2545)
 บอดี้การ์ดหน้าเหลี่ยม (2547)
 ผีหัวขาด 2 (2547)
 หลวงพี่เท่ง (2548)
 Delivery Sexy Love ภารกิจบิดระเบิดรัก (2549)
 ครอบครัวตัวดำ (2550) (รับเชิญ)
 หลวงพี่เท่ง 2 รุ่นฮาร่ำรวย (2550)
 ผีตาหวานกับอาจารย์ตาโบ๋ (2551)
 อีส้มสมหวัง ชะชะช่า (2553)
 รถไฟฟ้า มาหานะเธอ (2553)
 กองพันครึกครื้น ท.ทหารคึกคัก (2553)
 หนูกันภัย ศึกมหายันต์ ยิงกันสนั่นจอ (2553)
 หลวงพี่เท่ง 3 (2553) (รับเชิญ)
 ตำนานสมเด็จพระนเรศวรมหาราช : ยุทธนาวี (2554)

 ละครโทรทัศน์ 
 ปี พ.ศ. 2546 พุทธานุภาพ (อาร์เอส/ช่อง 3) รับบทเป็น คำ (รับเชิญ)
 ปี พ.ศ. 2557 คุณชายรักเร่ (บีอีซี-เทโร-จันทร์ 25/ช่อง 3) รับบทเป็น หลวงพ่อ
 ปี พ.ศ. 2557 โก๊ะ 8 ตะลุยแดนมหัศจรรย์ (ช่อง 7) รับบทเป็น ผีทหารญี่ปุ่น (รับเชิญ)
 ปี พ.ศ. 2558 ข้ามากับพระ (โคลีเซี่ยม อินเตอร์กรุ๊ป/ช่อง 7) รับบทเป็น ผู้ช่วยของตาชู (รับเชิญ)
 ปี พ.ศ. 2559 เจ้าพายุ (โคลีเซี่ยม อินเตอร์กรุ๊ป/ช่อง 7) รับบทเป็น ผู้ใหญ่บ้าน (รับเชิญ)
 ปี พ.ศ. 2560 มหาหิน (โคลีเซี่ยม อินเตอร์กรุ๊ป/ช่อง 7) รับบทเป็น พิธีกรในงานนายกรัฐมนตรี (รับเชิญ)
 ปี พ.ศ. 2562 เรือมนุษย์ (มุมใหม่/ช่อง 7) รับบทเป็น
 ปี พ.ศ. 2563 เงาบุญ (มุมใหม่/ช่อง 7) รับบทเป็น แสง
 ปี พ.ศ. 2564 นางฟ้าอสูร (อัครพลโปรดั๊คชั่น/ช่อง 3) รับบทเป็น ย้อย (ติดยานัด ใส่แว่น) คู่กับ ปัทมา ปานทอง
 ปี พ.ศ. 2565 พยัคฆ์ยี่เก (โคลีเซี่ยม อินเตอร์กรุ๊ป/ช่อง 7) รับบทเป็น ฉ่ำ

 ละครชุด 
 ปี พ.ศ. 2539 6/16 ร้ายบริสุทธิ์ ตอน ผู้ปกครองนายทะเล (บรอดคาซท์ ไทย เทเลวิชั่น/ช่อง 3) รับบทเป็น (รับเชิญ)

 ซิตคอม 
 ปี พ.ศ. 2550-2559 ผู้กองเจ้าเสน่ห์ (ช่อง3/ช่องวัน 31) รับบทเป็น จรวย ไชยวัฒนา / น้าจรวย
 ปี พ.ศ. 2552 บ้านนี้มีรัก ตอน ลูกพ่อ (เอ็มคอตเอชดี) รับบทเป็น ลุงดำ เพื่อนตำรวจขององอาจ พ่อของริน รัก ลิงก์ (รับเชิญ)
 ปี พ.ศ. 2560 บางรักซอย 9/1 ตอน รอยอดีตแห่งรัก (ช่องวัน 31) รับบทเป็น หมออี๊ด อ่านชีวิตจากทิชชู่ (รับเชิญ)
 ปี พ.ศ. 2561 บ้านสราญแลนด์ สุภาพบุรุษสุดซอย ตอน แท้ง แท้ง แท้ง แทงงงงงง  (ช่องวัน 31) รับบทเป็น คุณเทพ (รับเชิญ)
# อภิชญา ปิยะนุวัฒน์ชัย
มิรา ปิยะนุวัฒน์ชัย หรือ ลี นักแสดงกลุ่มเพาเวอร์ทรี ของสถานีโทรทัศน์ไทยทีวีสีช่อง 3 เกิดเมื่อวันที่ 30 มิถุนายน พ.ศ. 2531 สาขาการท่องเที่ยว (Inter) ระดับอุดมศึกษา จบปริญญาตรี สาขา Performing Arts คณะ นิเทศศาสตร์ มหาวิทยาลัยรังสิต  

 ผลงานการแสดง 
 ละครโทรทัศน์ 
 2548 น่ารัก
 2549 ยิ่งเกลียดเธอยิ่งเจอรัก 
 2549 เทใจรักนักวางแผน
 2550 บ้านวุ่นอุ่นไอรัก (ละครซิทคอม)
 2552 เจ้าพ่อจำเป็นกับเจ้าหนูนินจา 
 Music Video 
 ยิ่งลืมยิ่งจำ ว่าน ธนกฤติ
 โทรหากันหน่อย นิ้ง-แซนดร้า
 เหนื่อยข้างเขา ดีกว่าเหงาข้างเธอ เอ้ ไมค์ไอดอล
 ผลงานโฆษณา 
 MK กินอะไร 
 KPN PLUS 
 ลูกอมลัช 
 KMA Beloved Cake Powder คู่ เคน ภูภูมิ
 Smooth E น้องจุ๋ม 
 ฮานามิ 
 Birdy ติ๊ก เจษฎาภรณ์ 
 Samsung Candy คู่ ณเดชน์ คูกิมิยะ
 Happy Dtac: Social App The Series
 Indiglow Locking Love 90
นมเปรี้ยว บีทาเก้น คู่ มิ้ม รัตนาภรณ์
Starbucks
Major Cineplex คู่ มิ้ม รัตนาภรณ์
น้ำผัก unif คู่ เกล รดา ศิริมะณีวัฒนา
ลิสเตอรีน
# สโมสรฟุตบอลแบล็กพูล
สโมสรฟุตบอลแบล็กพูล  เป็นสโมสรฟุตบอลอังกฤษ ก่อตั้งเมื่อปี ค.ศ. 1887 จากเมืองชายทะเลแลนคาเชียร์ในแบล็กพูล ปัจจุบันแข่งขันในอีเอฟแอลลีกวัน สโมสรเคยร่วมเข้าแข่งขันพรีเมียร์ลีกซึ่งถือเป็นลีกอาชีพสูงสุดในอังกฤษเพียงครั้งเดียวในฤดูกาล 2010-11 ปัจจุบันผู้จัดการทีมคือ ไมเคิล แอปเพิลตัน ที่เริ่มเข้าดูแลทีมตั้งแต่เดือนมิถุนายน ค.ศ. 2022 

สโมสรฟุตบอลแบล็กพูล ติดอยู่ในอันดับ 25 ในการจัดอันดับสโมสรอังกฤษที่ประสบความสำเร็จที่สุดตลอดกาล"England — Professional Football All-Time Tables 1888/89–2008/09" RSSSF.com (Retrieved: 14 April 2010)

 ผู้เล่นชุดปัจจุบัน
# แอนเน็ท เธท
แอนเน็ท เธท เป็นนักแสดง นางแบบ พิธีกรชาวไทย อดีตนักแสดงกลุ่มพาวเวอร์ทรีสังกัดสถานีวิทยุโทรทัศน์ไทยทีวีสีช่อง 3

 ประวัติ 
ศึกษาระดับอุดมศึกษาที่มหาวิทยาลัยเซนต์มาร์ติน ประเทศอังกฤษ สาขาการดีไซน์

 ผลงานการแสดง 
 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

ปี พ.ศ.เรื่องบทบาท 2549  เทใจรักนักวางแผน   แอนเน็ท  2550  สุดแต่ฟ้ากำหนด  ภัทรา (พัด)  แม่ครัวคนใหม่  อวยพร  2551  ชมพู่แก้มแหม่ม   ไอซ่า  ผู้การเรือเร่   มะนาว  รักเธอยอดรัก  สุภาพร  2552  เจ้าพ่อจำเป็นกับเจ้าหนูนินจา  เพียงชล 

พิธีกร
รายการ English on tour 

 มิวสิกวิดีโอ 
เพลง มือที่สาม ของ ณัฎฐพัชร์ วิภัทรเดชตระกูล
# วันหยุด
วันหยุด คือ วันหรือช่วงเวลาอื่นที่จัดไว้สำหรับ เทศกาลหรือนันทนาการ วันหยุดราชการ กำหนดโดยหน่วยงานของรัฐและแตกต่างกันไปในแต่ละรัฐหรือภูมิภาค วันหยุดทางศาสนากำหนดโดยองค์กรทางศาสนา และมักถือเป็นวันหยุดราชการในประเทศที่ศาสนาเป็นส่วนใหญ่ด้วย วันหยุดทางศาสนาบางวัน เช่น คริสต์มาสได้กลายเป็นโลกิยานุวัติ สำหรับบางคนหรือทุกคนที่ถือปฏิบัติเทศกาลเหล่านี้
# จิรเดช คชรัตน์
พลเอก จิรเดช คชรัตน์ อดีตรองผู้บัญชาการทหารบก อดีตแม่ทัพภาคที่ 3 และ อดีตนายทหารราชองครักษ์พิเศษhttp://www.ratchakitcha.soc.go.th/DATA/PDF/2562/E/013/T_0001.PDFเกิดเมื่อวันที่ 21 มีนาคม พ.ศ. 2492 จบการศึกษาระดับชั้นมัธยมศึกษาปีที่ 5 จากโรงเรียนพิษณุโลกพิทยาคม, โรงเรียนเตรียมทหารรุ่นที่ 9 (ตท.9), โรงเรียนนายร้อยพระจุลจอมเกล้ารุ่นที่ 20 (จปร.20), โรงเรียนเสนาธิการทหารบก ชุดที่ 61, วิทยาลัยป้องกันราชอาณาจักร (วปรอ.4515)

พล.อ.จิรเดช เป็นนายทหารปืนใหญ่ รับราชการในตำแหน่งสำคัญ ๆ ดังนี้ ได้แก่ เสนาธิการกองทัพน้อยที่ 3, เสนาธิการกองทัพน้อยที่ 3, ราชองครักษ์, รองแม่ทัพภาคที่ 3, แม่ทัพน้อยที่ 3, แม่ทัพภาคที่ 3, ผู้ช่วยผู้บัญชาการทหารบก, รองผู้บัญชาการทหารบก ในยุคที่มี พล.อ.สนธิ บุญยรัตกลิน เป็นผู้บัญชาการทหารบก

หลังการรัฐประหารเมื่อวันที่ 19 กันยายน พ.ศ. 2549 พล.อ.จิรเดช ในยศ พลโท (พล.ท.) ได้รับแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.) ด้วย

หลังเกษียณราชการ พล.อ.จิรเดช ได้เปิดตัวเข้าเป็นสมาชิกพรรคเพื่อไทยในเดือนตุลาคม พ.ศ. 2552 พร้อมกับอดีตนายทหารในกองทัพหลายคน อาทิ พล.อ.อ.สุเมธ โพธิ์มณี เป็นต้น แต่ในวันที่ 20 เมษายน พ.ศ. 2554 พล.อ.จิรเดชก็ได้ลาออกจากสมาชิกพรรคเพื่อไทยอย่างเป็นทางการ ซึ่งเป็นการลาออกหลังจากที่ พล.อ.ชวลิต ยงใจยุทธ ลาออกได้ไม่นาน หลังจากมีการแสดงบทบาทของกองทัพเรื่องการปกป้องสถาบันพระมหากษัตริย์ ซึ่งมีสาเหตุมาจากการที่มีสมาชิกพรรคเพื่อไทยบางคนที่เป็นแกนนำของแนวร่วมประชาธิปไตยต่อต้านเผด็จการแห่งชาติ (นปช.) หรือกลุ่มคนเสื้อแดง ที่มีพฤติกรรมการปราศรัยพาดพิงไปถึงก่อนหน้านั้นไม่นาน ตท.9ออกตามจิ๋ว แจงเหตุเพื่อไทยไม่ยึดสถาบันแม้วด่าไล่หลัง‘ไปก็ดีคนล้น’ จากไทยโพสต์

ชีวิตส่วนตัว พล.อ.จิรเดช มีชื่อเล่นว่า "จ๊อก" ทำให้สื่อมวลชนตั้งชื่ออย่างไม่เป็นทางการว่า "บิ๊กจ๊อก" ชีวิตครอบครัวสมรสกับ นางสุรภา คชรัตน์ มีบุตร 3 คน เป็นชาย 2 คน หญิง 1 คน ประกอบด้วย นายอัมเรศ คชรัตน์, นายดิษพงษ์ คชรัตน์ และ นางสาววิสสุตา คชรัตน์ ประวัติจากเว็บไซต์ไทยรัฐ

 เครื่องราชอิสริยาภรณ์ 

ราชกิจจานุเบกษา ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี 2550  เล่ม 124 ตอนที่ 18ข วันที่ 5 ธันวาคม 2550
# แยกบางคู
แยกบางคู เป็นสามแยกบริเวณทางหลวงแผ่นดินหมายเลข 4024ตัดกับทางหลวงแผ่นดินหมายเลข 402ในเขตภูเก็ต จังหวัดภูเก็ต
รูปแบบทางแยก

บางคู
บางคู
หมวดหมู่:อำเภอเมืองภูเก็ต
# แยกดาราสมุทร
สี่แยกดาราสมุทร ตั้งอยู่บนจุดตัดของทางหลวงแผ่นดินหมายเลข 4024 ที่หลักกิโลเมตร 7+773 และ ทางหลวงแผ่นดินหมายเลข 4020 '''ที่หลักกิโลเมตร 0+646   ที่ตำบลวิชิต อำเภอเมือง จังหวัดภูเก็ต 
รูปแบบทางแยก
 มีอุโมงค์ทางลอด
 ถนนระดับดินของทางหลวงแผ่นดินหมายเลข 4024และทางหลวงแผ่นดินหมายเลข 4020ควบคุมด้วยสัญญาณไฟจราจรสำหรับที่ต้องการตรงไปและเลี้ยวขวา
 ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน

ดาราสมุทร
ดาราสมุทร
หมวดหมู่:อำเภอเมืองภูเก็ต
# เร็กซ์ พลังจักรกลมหาประลัย
เร็กซ์ พลังจักรกลมหาประลัย (Generator Rex) เป็นการ์ตูนทีวีแอนิเมชันของประเทศสหรัฐอเมริกา เหมาะสมกับเด็กอายุ 15 ขึ้นไป เด็กที่อายุน้อยกว่า 15 ปี ผู้ใหญ่ควรให้คำแนะนำ ผลิตโดย Man of Action (คนสร้างคนเดียวกับซีรีส์เบ็นเท็น สังกัด Cartoon Network Studios ออกฉายครั้งแรกในสหรัฐอเมริกาในวันที่ 23 เมษายน ค.ศ. 2010 สำหรับในประเทศไทยมีกำหนดฉายในวันที่ 9 มกราคม พ.ศ. 2554 ทางช่องการ์ตูนเน็ทเวิร์ค ทรูวิชั่นส์ช่อง 29 สำหรับระบบอนาล็อก และช่อง 32 สำหรับระบบดิจิตอล

 ประเภทรายการ 

เหมาะสมกับเด็กอายุ 15 ขึ้นไป เด็กที่อายุน้อยกว่า 15 ปี ผู้ใหญ่ควรให้คำแนะนำ หรือ PG

 เรื่องย่อ 

เมื่อ 5 ปีก่อนได้มีการระเบิดครั้งใหญ่และได้มีพลังงานที่ชื่อว่า nanites ได้ลอยเข้าสู่ชั้นบรรยากาศทำให้มนุษย์บางคนติดเชื้อนี้เข้าไปและถ้าปล่อยไว้นานก็จะกลายร่างเป็นสัตว์ประหลาดที่มีชื่อเรียกว่า EVO มันจะทำร้ายทุกสิ่งทุกอย่างที่ขวางหน้า ต่อมาได้มีองกรค์เพื่อต่อสู้กับภัยคุกคามที่ชื่อว่า Providence ถูกสร้างขึ้นเพื่อรวบรวมมนุษย์ที่ติดเชื้อและรักษาพวกเขา เร็กซ์ ชายหนุ่มอายุ 15 ปีก็เป็นหนึ่งในนั้นที่ติดเชื้อ nanites แต่เร็กซ์แตกต่างกับพวก EVO มากที่สุดคือเร็กซ์สามารถควบคุมพลังของตัวเองและเปลี่ยนร่างกลายให้เป็นเครื่องจักรได้ทั้งยังสามารถรักษาพวก EVO ให้กลายร่างกลับเป็นมนุษย์ได้ด้วย และอยู่ภายใต้การทำงานของ Agent Six หัวหน้าของเร็กซ์ที่คอยทำภารกิจร่วมกันเพื่อไขปริศนาของเชื้อ nanites และหยุดยั้งมันให้ได้

 การออกอากาศของประเทศไทย 

 ตอนที่ 1-13
จะออกอากาศทุกวันอาทิตย์ เวลา 08.00 น. เริ่มออกอากาศ 9 มกราคม พ.ศ. 2554 จบการออกอากาศ6 มีนาคม พ.ศ. 2554

 ตอนที่ 14-17
จะออกอากาศทุกวันอาทิตย์ เวลา 11.30 น. เริ่มออกอากาศ 4 กันยายน  พ.ศ. 2554

 เพลงประกอบ 
 เพลงเปิดเรื่อง 

 "Revolution"
ร้องโดย  Orange  อัลบั้ม Phoenix แนวเพลง Rock
ความยาวประมาณ 2 นาที 15 วินาที แต่ในเรื่องเปิดเพลงแค่ 20-22 วินาที

 ตัวละครหลัก 

 องค์กร พรอวิเดนซ์ (Providence) 

 เร็กซ์ (Rex) 
เด็กหนุ่มอายุ 15 ปี ประจำเรื่องที่มีเชื้อนาไนต์ แต่สามารถควบคุมและเปลี่ยนเป็นเครื่องจักรพร้อมทั้งรักษา E.V.O. อื่น ๆ ให้หายสู่คนปกติได้ มีซิกซ์เป็นพี่เลี้ยง

 สายลับซิกซ์ (Agent Six) 
บุคลอันตรายอันดับ 6 ของโลก เป็นผู้คอยดูแลเร็กซ์ เขาพยายามจะหาวิธีรักษาอาการของเร็กซ์ ซึ่งมองเผิน ๆ ดูเหมือนคนน่าสงสัย แต่ลึก ๆ แล้วเขาเป็นคนที่เคร่งครัดและทำตามคำสั่งอย่างจริงจังเสมอ 

 ดอกเตอร์ ฮอลิเดย์ (Dr.Holiday) 

นักวิทยาศาสตร์อายุ 28 ที่สนใจในตัวเร็กซ์ เธอมีความเห็นขัดกับซิกซ์ เนื่องจากเธอเห็นว่าเร็กซ์นั้นเป็นอะไรที่มากกว่าเครื่องจักร เธอเป็นผู้ที่คอยซ่อมแซมและให้คำปรึกษากับเร็กซ์ เธอมีน้องสาวชื่อว่า "เบเวอร์ลี่" ที่เป็นแฟนสาวของเร็กซ์

 แก๊งปีศาจ (The Pack) 
 แวน ไคลส์ (Van Kleiss) 
เขาเป็นคนที่ติดเชื้อนาไนต์และควบคุมมันได้เช่นเดียวกับ Rex เขาใช้พลังควบคุมธรรมชาติได้ เป็นหัวหน้าขององค์กรลับที่ออกมาต่อต้านว่าโพรวิเดนซ์ ชื่อว่า แก๊งปีศาจ (The Pack) เป็นตัวร้ายหลักเรื่อง

 เซอซี่ (Circe) 
เป็นคนรักของ Rex เธอเป็น E.V.O. ที่ปล่อยพลังคลื่นเสียงที่มีพลังทำลายล้างได้ ตอนนี้เธอทำงานให้กับแวน ไคลส์

 บลีช (ฺBreach) 
นักศึกษาสาวที่มีสี่แขน ส่วนสาเหตุที่เกิดเรื่องแบบนี้ขึ้นก็มาจากนาไนต์เช่นกัน  และทำงานให้กับ แวน ไคลส์

 ไบโอวูฟ (Biowolf)  
หนึ่งในลูกน้องของแวน ไคลล์ เป็นลูกน้องที่จงรักภักดี

 รายชื่อตอน
# อาเมียร์ ข่าน
อาเมียร์ ข่าน  นักมวยสากลชาวอังกฤษเชื้อสายปากีสถาน  มีชื่อเต็มว่า อาเมียร์ อิคบอล ข่าน (อูรดู: امیر اقبال خان, Amir Iqbal Khan) เกิดเมื่อวันที่ 8 ธันวาคม ค.ศ. 1986 ที่เมืองโบลตัน ในเกรท แมนเชสเตอร์ ประเทศอังกฤษ โดยครอบครัวนั้นเป็นชาวปากีสถานที่มาตั้งรกรากอยู่ที่ประเทศอังกฤษ โดยมีต้นตระกูลมาจากเมืองราวัลปินดี

ข่าน เริ่มต้นการชกมวยจากการชกมวยสากลสมัครเล่นก่อน จนกระทั่งติดทีมชาติ ได้ไปแข่งกีฬาโอลิมปิก 2004 ที่กรุงเอเธนส์ ประเทศกรีซ และได้รับเหรียญเงินในรุ่นไลท์เวท เนื่องจากในรอบชิงชนะเลิศเป็นฝ่ายแพ้ต่อ มาริโอ คินเดลาน ยอดนักมวยสากลสมัครเล่นในรุ่นนี้ชาวคิวบา ไป 22-30 หมัด  จากนั้นจึงหันมาชกมวยสากลอาชีพ ในสังกัดของแฟรงก์ วอร์เรน โปรโมเตอร์ชาวอังกฤษ

อาเมียร์ ข่าน ถือได้ว่าเป็นนักมวยดาวรุ่งชาวอังกฤษคนใหม่ ที่ได้รับการจับตามอง เนื่องจากเป็นนักมวยที่ความไวในการออกหมัด มีจุดเด่นคือ การออกหมัดแย็บได้แม่นยำและหนักหน่วง  ประกอบกับมีเชื้อสายของชาวเอเชียและหน้าตาดี จึงได้รับการโปรโมตและสร้างสรรค์ ถือได้ว่าเป็นนักมวยชาวอังกฤษที่จะก้าวขึ้นสู่การเป็นนักมวยระดับโลกเป็นคนต่อไป นับจาก นาซีม ฮาเหม็ด ที่ได้แขวนนวมไปก่อนหน้านี้

โดย  ข่าน ได้ถูกประกบคู่พบกับ มาร์โก อันโตนิโอ บาร์เรรา ยอดนักมวยชาวเม็กซิกัน ผู้ซึ่งทำให้ฮาเหม็ดพ่ายแพ้ได้และทำให้ต้องแขวนนวมไปในที่สุด เมื่อปี ค.ศ. 2009 ผลการชกปรากฏว่าข่านสามารถเอาชนะบาร์เรราเป็นฝ่ายแพ้แตกไปในยกที่ 5 เท่านั้น โดยที่ข่านแพ้เพียงครั้งเดียวเท่านั้น เมื่อเป็นฝ่ายแพ้น็อก ต่อ เบรติส เพรสคอตต์ นักมวยชาวโคลอมเบีย ไปในยกที่ 2 เท่านั้น เมื่อปี ค.ศ. 2008 แต่หลังจากนั้นแล้วก็สามารถโชว์ฟอร์มได้ดีเรื่อย ๆ มา 

อาเมียร์ ข่าน ได้ตำแหน่งแชมป์โลกในรุ่นไลท์เวลเตอร์เวทของสมาคมมวยโลก (WBA) และเป็นแชมป์โลกรุ่นเดียวกันนี้ของสหพันธ์มวยนานาชาติ (IBF) ด้วย โดยได้แชมป์มาจากการชกล้มแชมป์ในกลางปี ค.ศ. 2011 โดยชนะน็อกยก 5 ซาบ จูดาห์ นักมวยชาวอเมริกันไปได้คอลัมน์ สปอร์ตไลน์ หน้า 18 หนังสือพิมพ์เดลินิวส์: วันจันทร์ที่ 25 กรกฎาคม พ.ศ. 2554

โดยเสียแชมป์โลกทั้ง 2 สถาบันนี้ให้แก่ ลามอนต์ ปีเตอร์สัน นักมวยชาวอเมริกันไปในปลายปี ค.ศ. 2011 โดยแพ้คะแนนไปอย่างไม่เป็นเอกฉันท์ โดยในการข่านถูกตัดคะแนนไป 2 คะแนนด้วย แต่ต่อมาทางสมาคมมวยโลกได้มีมติคืนเข็มขัดแชมป์โลกให้แก่ข่าน เนื่องจากปีเตอร์สันไม่ผ่านการตรวจการใช้สารกระตุ้น ก่อนที่ข่านจะชกเดิมพันตำแหน่งแชมป์โลกในรุ่นเดียวกันนี้ กับ แดนนี่ การ์เซีย แชมป์ของสภามวยโลก (WBC)"ข่าน" สุดคึกสมาคมมวยโลกคืนเข็มขัดก่อนชก จากโลกวันนี้ ซึ่งผลการชก ข่านเป็นฝ่ายแพ้ทีเคโอ การ์เซีย ไปในยกที่ 4 ในวันที่ 15 กรกฎาคม ค.ศ. 2012 ชนิดที่ข่านโดนกรรมการนับถึง 3 ครั้งด้วยกันDanny Garcia beats Amir Khan - as it happened 
 
ข่านมีเทรนเนอร์ คือ เฟรดดี โรช เทรนเนอร์คนเดียวกับของ แมนนี่ ปาเกียว ยอดนักมวยชาวฟิลิปปินส์ ผู้ซึ่งเป็นแชมป์โลก 8 รุ่นคนแรกของโลก และชกอยู่ในสังกัด "โกลเด้นบอย โปรโมชั่น" ของ ออสการ์ เดอ ลา โฮยา โดยที่เดอ ลา โฮยา มีเป้าหมายที่จะประกบคู่ให้พบกับ ปาเกียว หรือ ฟลอยด์ เมย์เวทเธอร์ จูเนียร์ ต่อไปในอนาคต ซึ่งสำหรับปาเกียวแล้ว ทั้งคู่เคยชกด้วยกันขณะที่ซ้อม ปรากฏว่าข่านเป็นฝ่ายไล่ชกปาเกียวอยู่เพียงฝ่ายเดียว โรชทึ่งปาเกียวโดนไล่อัด เชื่อข่านชนะฟลอยด์ได้แน่ จากเอ็มไทยซูเปอร์สตาร์คนใหม่ของวงการมวยโลก คอลัมน์ เดลี่ กีฬาโลก หน้า 24 โดย แมวน้ำ หนังสือพิมพ์เดลินิวส์: ฉบับวันจันทร์ที่ 13 ธันวาคม พ.ศ. 2553